Source: http://skolenie.slov-lex.sk/pravne-predpisy/SK/ZZ/2006/17/
Timestamp: 2019-10-18 04:13:06+00:00
Document Index: 2372115

Matched Legal Cases: ['§ 2', '§ 6', '§ 2', '§ 6', '§ 6', '§ 5', '§ 4', '§ 2', '§ 5', '§ 6', '§ 7', '§ 8']

17/2006 Z.z. - Zákon o osobitnom kvalifikačnom pre... - Slov-lex
17/2006 Z.z.
17/2006 Z. z.
osobitný kvalifikačný predpoklad na zabezpečenie preneseného výkonu štátnej správy na úseku bývania (ďalej len „osobitný kvalifikačný predpoklad“),
obsah a rozsah odbornej prípravy a
postup pri overovaní a osvedčovaní osobitného kvalifikačného predpokladu.
Zamestnanec pri výkone práce vo verejnom záujme, ktorý zabezpečuje prenesený výkon štátnej správy na úseku bývania podľa osobitného predpisu1) (ďalej len „zamestnanec“), musí spĺňať osobitný kvalifikačný predpoklad.
Osobitný kvalifikačný predpoklad je preukázanie
požadovanej dĺžky odbornej praxe v oblasti stavebníctva a
odborných vedomostí.
Požadovaná dĺžka odbornej praxe
pri ukončenom úplnom strednom odbornom vzdelaní technického alebo ekonomického zamerania je dva roky,
pri ukončenom vysokoškolskom vzdelaní prvého stupňa technického alebo ekonomického zamerania je jeden rok alebo
pri ukončenom vysokoškolskom vzdelaní druhého stupňa technického alebo ekonomického zamerania je jeden rok.
Odborná prax sa preukazuje dokladom vydaným zamestnávateľom alebo podľa osobitného predpisu.2)
Odborné vedomosti sa preukazujú úspešným vykonaním skúšky po absolvovaní odbornej prípravy.
Odbornú prípravu vykonáva vzdelávacia ustanovizeň3) poverená Ministerstvom výstavby a regionálneho rozvoja Slovenskej republiky (ďalej len „ministerstvo“).
Odborná príprava trvá najmenej 32 hodín a uskutočňuje sa do jedného roka od vzniku pracovného pomeru zamestnanca.
Zamestnanca na odbornú prípravu prihlási na ministerstve zamestnávateľ. Súčasťou žiadosti je doklad podľa § 2 ods. 4.
Päťčlennú skúšobnú komisiu (ďalej len „komisia“) z odborníkov v oblasti stavebníctva a ekonomiky zriaďuje ministerstvo.
Na čele komisie je predseda, ktorý je zamestnancom ministerstva.
rieši sťažnosti súvisiace s priebehom skúšky.
Na rozhodovanie komisie je potrebná účasť nadpolovičnej väčšiny členov komisie. Prítomnosť predsedu komisie je nezastupiteľná.
Členstvo v komisii je čestné.
Odborné vedomosti na získanie osobitného kvalifikačného predpokladu sa preukazujú vykonaním skúšky pred komisiou. Cieľom skúšky je overenie požadovaných vedomostí a schopností potrebných na prenesený výkon štátnej správy na úseku bývania v rozsahu odbornej prípravy.
Organizačné práce spojené s prípravou a vykonaním skúšky zabezpečí poverená vzdelávacia ustanovizeň.
Skúška sa skladá z písomnej časti a ústnej časti, ktoré sa konajú spravidla v jeden deň pred členmi komisie. Písomná časť skúšky sa vykoná formou testu.
Ak účastník skúšky v písomnej časti skúšky neodpovedal správne najmenej na 70 % z požadovaných otázok, ústna časť skúšky sa nekoná a účastník skúšky môže skúšku opakovať v náhradnom termíne. V ústnej skúške účastník skúšky vyhovel, ak sa na tomto rozhodnutí uznesú najmenej traja členovia komisie. Ak účastník skúšky nevyhovel v ústnej časti skúšky, opakuje celú skúšku.
Ak účastník skúšky na skúške nevyhovel, môže skúšku opakovať len raz, a to najskôr po uplynutí jedného mesiaca a najneskôr do troch mesiacov odo dňa neúspešného vykonania skúšky.
Výsledok skúšky oznámi účastníkovi skúšky predseda komisie ústne v deň skúšky. Neúspešného účastníka skúšky poučí o možnosti skúšku opakovať podľa § 6 ods. 4.
O priebehu skúšky a jej výsledku sa vyhotovuje zápisnica v deň vykonania skúšky. Zápisnicu o výsledku skúšky podpisuje predseda komisie a všetci členovia komisie prítomní na zasadnutí komisie.
Osobitný kvalifikačný predpoklad sa preukazuje osvedčením o osobitnom kvalifikačnom predpoklade na zabezpečenie preneseného výkonu štátnej správy na úseku bývania (ďalej len „osvedčenie“).
Osvedčenie vydá po úspešnom vykonaní skúšky podľa tohto zákona a predložení dokladu podľa § 2 ods. 3 vzdelávacia ustanovizeň do 30 dní od vykonania skúšky na základe rozhodnutia komisie. Osvedčenie podpisuje predseda komisie a vedúci vzdelávacej ustanovizne.
Osvedčenie obsahuje najmä
názov osvedčenia „Osvedčenie o získaní osobitného kvalifikačného predpokladu na zabezpečenie preneseného výkonu štátnej správy na úseku bývania“,
meno, priezvisko a dátum narodenia osoby, ktorej sa osvedčenie vydáva,
meno, priezvisko a podpis predsedu komisie a vedúceho vzdelávacej ustanovizne,
odtlačok pečiatky vzdelávacej ustanovizne.
Vzdelávacia ustanovizeň vedie evidenciu vydaných osvedčení; kópiu osvedčenia spolu so zápisnicou o priebehu skúšky archivuje podľa osobitného predpisu4) najmenej desať rokov odo dňa vydania osvedčenia.
Počas zabezpečovania preneseného výkonu štátnej správy na úseku bývania zamestnancom je platnosť osvedčenia časovo neobmedzená. Ak zamestnanec ukončí zabezpečovanie preneseného výkonu štátnej správy na úseku bývania a nezačne ho vykonávať do dvoch rokov od ukončenia, osvedčenie stráca platnosť.
Vzdelávacia ustanovizeň na požiadanie držiteľa osvedčenia v prípade jeho straty, znehodnotenia alebo odcudzenia vydá držiteľovi osvedčenia duplikát osvedčenia, avšak len v lehote do desiatich rokov od vydania jeho originálu. Po tejto lehote je potrebné na jeho vydanie absolvovať skúšku podľa § 6. Vykonanie skúšky podľa predchádzajúcej vety sa nepovažuje za opakovanú skúšku podľa § 6 ods. 5.
Zákon č. 607/2003 Z. z. o Štátnom fonde rozvoja bývania v znení neskorších predpisov.
Nariadenie vlády Slovenskej republiky č. 637/2004 Z. z., ktorým sa ustanovujú podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania.
Vyhláška Ministerstva výstavby a regionálneho rozvoja Slovenskej republiky č. 161/2004 Z. z. o podrobnostiach obsahu žiadosti o poskytnutie podpory z prostriedkov Štátneho fondu rozvoja bývania, o technických podmienkach a o dĺžke času uskutočnenia stavby v znení vyhlášky č. 663/2004 Z. z.
Výnos Ministerstva výstavby a regionálneho rozvoja Slovenskej republiky z 23. decembra 2004 č. V-1/1004 o poskytovaní dotácií na rozvoj bývania.
Zákon 601/2003 Z. z. o životnom minime a o zmene a doplnení niektorých zákonov v znení neskorších predpisov.
Vybrané časti zákonov
• o katastri nehnuteľností,
• o autorizovaných architektoch a autorizovaných stavebných inžinieroch.
• občianskoprávnych predpisov,
• obchodnoprávnych predpisov.
§ 5 písm. b) zákona č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení zákona č. 536/2004 Z. z.
§ 4 zákona č. 386/1997 Z. z. o ďalšom vzdelávaní a o zmene zákona Národnej rady Slovenskej republiky č. 387/1996 Z. z. o zamestnanosti v znení zákona č. 70/1997 Z. z. v znení neskorších predpisov.
§ 2 Osobitný kvalifikačný predpoklad
§ 5 Zriadenie a činnosť skúšobnej komisie
§ 6 Preukázanie odborných vedomostí
§ 7 Vyhodnotenie skúšky
§ 8 Osvedčenie o získaní osobitného kvalifikačného predpokladu
Číslo: 17/2006 Z. z.
Názov: Zákon o osobitnom kvalifikačnom predpoklade na zabezpečenie preneseného výkonu štátnej správy na úseku bývania